TARYBOS SPRENDIMAS
2005 m. gegužės 30 d.
koreguojantis Sprendime 2003/479/ES dėl nacionaliniams ekspertams ir kariniam personalui, komandiruojamiems į Tarybos Generalinį Sekretoriatą, taikomų taisyklių numatytas išmokas
(2005/442/EB)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 28 straipsnio 1 dalį,
atsižvelgdama į Europos bendrijos steigimo sutartį, ypač į jos 207 straipsnio 2 dalį,
atsižvelgdama į Sprendimą 2003/479/EB (1), ypač į jo 15 straipsnį,
kadangi:
(1)
Sprendimo 2003/479/EB 15 straipsnio 7 dalyje numatyta, kad kiekvienais metais, atsižvelgiant į Bendrijos pareigūnų bazinių algų pakeitimą Briuselyje ir Liuksemburge, koreguojami dienpinigiai ir mėnesinės išmokos; toks koregavimas neturi grįžtamosios galios.
(2)
Paskutinis šių išmokų koregavimas buvo numatytas Sprendimu 2004/240/EB ir taikytas nuo 2004 m. balandžio 1 d.
(3)
Taryba 2004 m. gruodžio 20 d. Reglamentu (EB, Euratomas) Nr. 31/2005, nuo 2004 m. liepos 1 d. patikslinančiu Europos Bendrijų pareigūnų ir kitų tarnautojų atlyginimus ir pensijas bei joms taikomus korekcinius koeficientus (2), nustatė Bendrijos pareigūnų atlyginimų ir pensijų koregavimą 0,7 %,
NUSPRENDĖ:
1 straipsnis
1. Sprendimo 2003/479/EB 15 straipsnio 1 dalyje 27,96 EUR ir 111,83 EUR sumos pakeičiamos atitinkamai 28,16 EUR ir 112,61 EUR sumomis.
2. 15 straipsnio 2 dalyje esanti lentelė pakeičiama taip:
„Atstumas tarp nuolatinio samdymo vietos ir komandiruotės vietos
(km)
Suma eurais
0-150
0
150
72,39
300
128,69
500
209,13
800
337,83
1 300
530,87
2 000
635,45“
3. 15 straipsnio 4 dalyje 27,96 EUR suma pakeičiama 28,16 EUR suma.
2 straipsnis
Šis sprendimas įsigalioja pirmą mėnesio, einančio po šio sprendimo priėmimo, dieną.
Priimta Briuselyje, 2005 m. gegužės 30 d.